**ŠILALĖS RAJONO SAVIVALDYBĖS ADMINISTRACIJA SKELBIA ATRANKĄ UPYNOS SENIŪNIJOS VAIRUOTOJO PAREIGOMS UŽIMTI**

Šilalės rajono savivaldybės administracijos Upynos seniūnijoje yra laisva vairuotojo pareigybė (pareigybės lygis C, darbo krūvis 40 val. per savaitę, pareiginės algos pastoviosios dalies koeficientas – 0,75.

Specialūs reikalavimai pretendentams:

1. turėti ne žemesnį kaip vidurinį išsilavinimą arba įgytą profesinę kvalifikaciją;

2. turėti teisę vairuoti B kategorijos transporto priemones;

3. turėti medicinos įstaigos leidimą šį darbą dirbti;

4. turėti ne mažesnę kaip vienų metų vairavimo patirtį;

5. išmanyti Lietuvos Respublikos įstatymus, Lietuvos Respublikos Vyriausybės nutarimus, Šilalės rajono savivaldybės (toliau – Savivaldybė) tarybos sprendimus, Savivaldybės administracijos direktoriaus įsakymus, Vidaus darbo tvarkos taisykles, seniūnijos nuostatus ir šį pareigybės aprašymą, naudojamų įrengimų techninę sandarą ir darbo principus, įrengimų gedimų požymius ir priežastis.

Asmenys norintys dalyvauti atrankoje Šilalės rajono savivaldybės administracijos Teisės, personalo ir civilinės metrikacijos skyriui (el. paštu vilma.kuzminskaite@silale.lt arba J. Basanavičiaus g. 2-1, Šilalė, I aukštas, 108 kab.) iki 2024 m. gegužės 21 d. įskaitytinai turi pateikti prašymą dalyvauti atrankoje, gyvenimo aprašymą, išsilavinimą patvirtinančių dokumentų ir vairuotojo pažymėjimo kopijas, medicinos įstaigos leidimą (pažymą) dirbti šį darbą.

Atrankos būdas: testas žodžiu (pokalbis).

Daugiau informacijos telefonu (8 449) 45332 arba el. paštu vilma.kuzminskaite@silale.lt

**Pareigybės aprašymas:**

UPYNOS SENIŪNIJOS VAIRUOTOJOPAREIGYBĖS APRAŠYMAS

I SKYRIUS

PAREIGYBĖ

1. Upynos seniūnijos vairuotojas (toliau – vairuotojas) yra kvalifikuotas darbuotojas, dirbantis pagal darbo sutartį.

2. Pareigybės lygis – C.

3. Pareigybės pavaldumas – vairuotojas tiesiogiai pavaldus Upynos seniūnijos seniūnui (toliau – seniūnas).

II SKYRIUS

SPECIALŪS REIKALAVIMAI ŠIAS PAREIGAS EINANČIAM DARBUOTOJUI

4. Darbuotojas, einantis šias pareigas, turi atitikti šiuos specialius reikalavimus:

4.1. turėti ne žemesnį kaip vidurinį išsilavinimą arba įgytą profesinę kvalifikaciją;

4.2. turėti teisę vairuoti B kategorijos transporto priemones;

4.3. turėti medicinos įstaigos leidimą šį darbą dirbti;

4.4. turėti ne mažesnę kaip vienų metų vairavimo patirtį;

4.5. išmanyti Lietuvos Respublikos įstatymus, Lietuvos Respublikos Vyriausybės nutarimus, Šilalės rajono savivaldybės (toliau – Savivaldybė) tarybos sprendimus, Savivaldybės administracijos direktoriaus įsakymus, Vidaus darbo tvarkos taisykles, seniūnijos nuostatus ir šį pareigybės aprašymą, naudojamų įrengimų techninę sandarą ir darbo principus, įrengimų gedimų požymius ir priežastis.

III SKYRIUS

ŠIAS PAREIGAS EINANČIO DARBUOTOJOS FUNKCIJOS

5. Šias pareigas einantis darbuotojas vykdo šias funkcijas:

5.1. vairuoja automobilį, vežantį keleivius įvairiais atstumais rajone ir už jo ribų, ir seniūnijai priklausantį traktorių;

5.2. nuolat prižiūri tarnybinio transporto techninę būklę ir jo komplektiškumą, laiku šalina gedimus, turinčius įtakos eismo saugumui, tikrina automobilio sanitarinę būklę ir švarą prieš išvykdamas į kelionę, kelyje ir parvykęs;

5.3. reguliariai atlieka tarnybinio transporto techninį aptarnavimą, nustatytu periodiškumu jį paruošia ir pristato techninei apžiūrai;

5.4. užtikrina keleivių saugumą, maksimalius patogumus, laiku ir saugiai nuveža juos paskirties vietą;

5.5. suprantamai ir laiku (kasdien) pildo kelionės lapus, tausoja patikėtą turtą;

5.6. laikosi visų būtinų atsargumo priemonių, nekelia pavojaus kitų eismo dalyvių, kitų asmenų ar jų turto saugumui bei aplinkai, netrukdo eismui;

5.7. įvykus nelaimei, avarijai ar užpuolimui, naudoja visas galimas jų pasekmių likvidavimo priemones, nedelsiant kviečia policiją ir greitąją medicinos pagalbą, imasi visų apsaugos priemonių;

5.8. seniūno pavedimu traktoriumi pjauna žolę Upynos seniūnijos viešosiose erdvėse;

5.9. krūmapjove pjauna medžių atžalas, benzininiu pjūklu pjauna malkas;

5.10. atlieka žoliapjovių, benzininio pjūklo, trimerių, traktoriukų techninę priežiūrą;

5.11. išdalija ir surenka darbo įrankius iš visuomenei naudingą veiklą atliekančių asmenų;

5.12. prižiūri ir tvarko garažą;

5.13. atlieka smulkius santechnikos ir kitus remonto darbus;

5.14. prižiūri seniūnijos elektros ūkį, reguliuoja gatvių apšvietimo laiką;

5.15. vykdo kitus Administracijos direktoriaus, direktoriaus pavaduotojo, seniūnijos seniūno nenuolatinio pobūdžio pavedimus ir įpareigojimus savo kompetencijos ribose.

IV SKYRIUS

ATSAKOMYBĖ

6. Šias pareigas vykdantis darbuotojas atsako už:

6.1. tinkamą darbo laiko naudojimą;

6.2. saugų keleivių ir krovinių vežimą visą kelionės laiką;

6.3. automobilių eksploatavimo ir statymo reikalavimų vykdymą;

6.4. vairuotojo saugos ir sveikatos, priešgaisrinės saugos instrukcijos laikymąsi, elektros saugos reikalavimų vykdymą;

6.6. žalą, padarytą įstaigai dėl jo kaltės ar neatsargumo;

6.7. švarą ir tvarką prižiūrimoje teritorijoje ir patalpose;

6.8. už darbo pareigų pažeidimą darbuotojas atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_